CELEX: 62017TN0452
Language: sk
Date: 2017-07-20 00:00:00
Title: Vec T-452/17: Žaloba podaná 20. júla 2017 – TL/EDPS

16.10.2017   
            
            
               SK
            
            
               Úradný vestník Európskej únie
            
            
               C 347/28
            
         Žaloba podaná 20. júla 2017 – TL/EDPS
   (Vec T-452/17)
   (2017/C 347/37)
   Jazyk konania: francúzština
   
      Účastníci konania
   
   
      Žalobca: TL (v zastúpení: T. Léonard a M. Cock, avocats)
   
      Žalovaný: Európsky dozorný úradník pre ochranu údajov
   
      Návrhy
   
   Žalobca navrhuje, aby Všeobecný súd:
   
               —
            
            
               konštatoval, že vzhľadom na skutočnosť, že rozhodnutím Európskeho dozorného úradníka pre ochranu údajov (EDPS) zo 16. mája 2017, ktorým bola zamietnutá žiadosť o vytvorenie anonymnej verzie rozsudku [dôverné] (1) a internetových stránok obsahujúcich osobné údaje, bola zamietnutá sťažnosť z dôvodu, že pozostáva zo žiadosti o preskúmanie, a vzhľadom na skutočnosť, že uvedené rozhodnutie neobsahuje odpoveď na tvrdenia sťažovateľa, toto rozhodnutie porušuje:
               
                           —
                        
                        
                           článok 46 písm. a) nariadenia Európskeho parlamentu a Rady (ES) č. 45/2001 z 18. decembra 2000 o ochrane jednotlivcov so zreteľom na spracovanie osobných údajov inštitúciami a orgánmi spoločenstva a o voľnom pohybe takýchto údajov (Ú. v. ES L 8, 2001, s. 1; Mim. vyd. 13/026, s. 102), ako aj článok 33 a článok 34 ods. 1 rozhodnutia Európskeho dozorného úradníka pre ochranu údajov 2013/504/EÚ zo 17. decembra 2012 o prijatí rokovacieho poriadku (Ú. v. EÚ L 273, 2013, s. 41), ktoré boli prijaté na základe uvedeného článku 46 písm. a), ktorý zveruje EDPS funkciu spočívajúcu v prešetrovaní sťažností a informovaní dotknutej osoby o výsledkoch jeho prešetrovania,
                        
                     
                           —
                        
                        
                           článok 41 Charty základných práv Európskej únie, ktorým sa inštitúciám a orgánom Únie ukladá všeobecná povinnosť odôvodnenia,
                        
                     
         
               —
            
            
               konštatoval, že vzhľadom na skutočnosť, že podľa napadnutého rozhodnutia je EDPS nepríslušný na konanie o sťažnosti žalobcu, napadnuté rozhodnutie porušuje článok 46 písm. c) nariadenia (ES) č. 45/2001 v spojení s článkom 8 ods. 3 Charty základných práv Európskej únie,
            
         a v dôsledku toho:
   
               —
            
            
               vyhlásil napadnuté rozhodnutie za neplatné,
            
         
               —
            
            
               uložil EDPS povinnosť nahradiť trovy konania.
            
         
      Dôvody a hlavné tvrdenia
   
   Na podporu žaloby žalobca uvádza dva žalobné dôvody.
   
               1.
            
            
               Prvý žalobný dôvod založený na neexistencii odpovede EDPS na sťažnosť, ktorú mu predložil žalobca. Vzhľadom na skutočnosť, že napadnutým rozhodnutím bola zamietnutá sťažnosť z dôvodu, že pozostáva zo žiadosti o preskúmanie, a vzhľadom na skutočnosť, že napadnuté rozhodnutie neobsahuje odpoveď na tvrdenia predložené žalobcom na podporu jeho žiadosti o vytvorenie anonymnej verzie, napadnuté rozhodnutie porušuje článok 46 písm. a) nariadenia (ES) č. 45/2001, ktorý zveruje EDPS funkciu spočívajúcu v prešetrovaní sťažností a informovaní dotknutej osoby o výsledkoch jeho prešetrovania, ako aj článok 33 a článok 34 ods. 1 rozhodnutia Európskeho dozorného úradníka pre ochranu údajov 2013/504/EÚ zo 17. decembra 2012 o prijatí rokovacieho poriadku, ktoré boli prijaté na základe citovaného článku 46 písm. a), podľa ktorých EDPS rieši sťažnosti a informuje sťažovateľa o výsledku sťažnosti a o prijatom opatrení. Podľa žalobcu sa EDPS sťažnosťou nezaoberal, keďže ju nesprávne kvalifikoval ako žiadosť o preskúmanie. Navyše napadnuté rozhodnutie porušuje článok 41 Charty základných práv Európskej únie, ktorým sa inštitúciám a orgánom Únie ukladá všeobecná povinnosť odôvodnenia.
            
         
               2.
            
            
               Druhý žalobný dôvod založený na porušení článku 46 písm. c) nariadenia (ES) č. 45/2001 v spojení s článkom 8 ods. 3 Charty základných práv Európskej únie, keďže EDPS nesprávne zastával názor, že je nepríslušný na konanie o sťažnosti žalobcu.
            
         
      (1)  Skryté dôverné údaje.